Ο **Κάρλος Καετάνο Μπλέντορν Βέρι** (*Carlos Caetano Bledorn Verri*, 31 Οκτωβρίου 1963), περισσότερο γνωστός ως **Ντούνγκα** (*Dunga*), είναι Βραζιλιάνος προπονητής ποδοσφαίρου και παλαίμαχος διεθνής ποδοσφαιριστής, ο οποίος αγωνιζόταν ως αμυντικός μέσος. 

Ο Ντούνγκα ξεκίνησε την καριέρα του από την Ιντερνασιονάλ και αφότου πέρασε από διάφορες βραζιλιάνικες ομάδες, αποκτήθηκε το 1988 από τη Φιορεντίνα, με την οποία αγωνίστηκε για τέσσερις χρονιές. Στη συνέχεια αποκτήθηκε από την Πεσκάρα και την Στουτγκάρδη και εν συνεχεία, το 1995, αγωνίστηκε για την ιαπωνική Γιούμπιλο Ιβάτα. Με την εθνική Βραζιλίας ο Ντούνγκα πραγματοποίησε 91 συμμετοχές από το 1987 μέχρι το 1998. Ήταν αρχηγός της ομάδας που κατέκτησε το παγκόσμιο κύπελλο 1994. Μαζί με τον Τσάβι, είναι ένας από τους δύο άνδρες που έχουν αγωνιστεί σε τελικό Παγκοσμίου Κυπέλλου, Ολυμπιακών Αγώνων, Κυπέλλου Συνομοσπονδιών και Διηπειρωτικού κυπέλλου.

Ο Ντούνγκα έχει διατελέσει προπονητής της εθνικής ομάδας της Βραζιλίας δύο φορές. Η πρώτη ήταν από το 2006 μέχρι το 2010, κερδίζοντας το Κόπα Αμέρικα 2007 και το κύπελλο συνομοσπονδιών το 2009, όμως στο Μουντιάλ 2010 έφτασε μέχρι τα προημιτελικά και απολύθηκε. Προσλήφθηκε για δεύτερη φορά το 2014, όμως μετά τον πρόωρο αποκλεισμό της Βραζιλίας στο Κόπα Αμέρικα Σεντενάριο απολύθηκε τον Ιούνιο του 2016. Το 2013 ήταν προπονητής της Ιντερνασιονάλ.

Το παρατσούκλι προέρχεται από το πορτογαλικό όνομα ενός από τους νάνους της Χιονάτης, και του δόθηκε από το θείο του λόγω του χαμηλού αναστήματός του ως παιδί. Αν και ο ίδιος ψήλωσε, το παρατσούκλι παρέμεινε. Είναι ιταλικής και γερμανικής καταγωγής.

Παραπομπές
----------

1. ↑  (πολλαπλές γλώσσες) *Transfermarkt*. 96342. Ανακτήθηκε στις 9  Οκτωβρίου 2017.
2. ↑  (Ισπανικά) *Argentine Soccer Database*. 48369.
3. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 11  Δεκεμβρίου 2014.
4. ↑  (πολλαπλές γλώσσες) *Transfermarkt*. 3592. Ανακτήθηκε στις 4  Απριλίου 2022.
5. ↑  «El Calcio más allá de Van Basten y Maradona». Ανακτήθηκε στις 20 Μαρτίου 2022.
6. ↑  agencies, Telegraph staff and (2010-07-04). «World Cup 2010: Brazil dismiss coach Dunga» (στα αγγλικά). ISSN 0307-1235.. Ανακτήθηκε στις 2020-05-12.
7. ↑  «Nota Oficial - Confederação Brasileira de Futebol». *web.archive.org*. 27 Νοεμβρίου 2017. Αρχειοθετήθηκε από το πρωτότυπο στις 27 Νοεμβρίου 2017. Ανακτήθηκε στις 12 Μαΐου 2020. CS1 maint: Unfit url (link)
8. ↑  André (24 Μαΐου 2010). «OFICINA DE IDEIAS: A ORIGEM DO APELIDO DO TÉCNICO DA SELEÇÃO BRASILEIRA». *OFICINA DE IDEIAS*. Ανακτήθηκε στις 12 Μαΐου 2020.

|  |  |  |  |  |
| --- | --- | --- | --- | --- |
| 

| π • σ • ε
**Εθνική Βραζιλίας – Μουντιάλ 2010** |
| --- |
|  |
|  | 
* 1 Ζούλιο Σέζαρ
* 2 Μαϊκόν
* 3 Λούσιο (c)
* 4 Ζουάν
* 5 Φελίπε Μέλο
* 6 Μισέλ Μπάστος
* 7 Ελάνο
* 8 Ζιλμπέρτο Σίλβα
* 9 Λουίς Φαμπιάνο
* 10 Κακά
* 11 Ρομπίνιο
* 12 Γκόμες
* 13 Ντάνι Άλβες
* 14 Λουιζάο
* 15 Τιάγκο Σίλβα
* 16 Γκιλμπέρτο
* 17 Ζοσουέ
* 18 Ραμίρες
* 19 Ζούλιο Μπαπτίστα
* 20 Κλέμπερσον
* 21 Νιλμάρ
* 22 Ντόνι
* 23 Γκραφίτε
* Προπονητής: Ντούνγκα
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 187275502
* LCCN: n2011214996
* ISNI: 0000 0001 4000 5517
* GND: 1031911804
* NDL: 00693786

 |

 |